Tirsdag den 15. februar 2011

Maksimalt tilladte niveauer for radioaktivitet i levnedsmidler og foder som følge af nukleare ulykker eller andre tilfælde af strålingsfare *

P7_TA(2011)0055

Europa-Parlamentets lovgivningsmæssige beslutning af 15. februar 2011 om forslag til Rådets forordning (Euratom) om fastsættelse af de maksimalt tilladte niveauer for radioaktivitet i levnedsmidler og foder som følge af nukleare ulykker eller andre tilfælde af strålingsfare (omarbejdning) (KOM(2010)0184 - C7-0137/2010 - 2010/0098(COD))

2012/C 188 E/27

(Almindelig lovgivningsprocedure: førstebehandling - omarbejdning)

Europa-Parlamentet,

der henviser til, at dette forslag ifølge den rådgivende gruppe bestående af de juridiske tjenester i Europa-Parlamentet, Rådet og Kommissionen ikke indebærer andre indholdsmæssige ændringer end dem, der er angivet som sådanne i selve forslaget, og at det, hvad angår de uændrede bestemmelser i de tidligere retsakter sammen med de nævnte ændringer, udelukkende består i en kodifikation af de eksisterende retsakter uden indholdsmæssige ændringer,

(1) EUT C 48 af 15.2.2011, s. 160.

(2) EFT C 77 af 28.3.2002, s. 1.

Tirsdag den 15. februar 2011

P7_TC1-COD(2010)0098

Europa-Parlamentets holdning fastlagt ved førstebehandlingen den 15. februar 2011 med henblik på vedtagelse af Europa-Parlamentets og Rådets forordning (EU) nr. …/2011 om fastsættelse af de maksimalt tilladte niveauer for radioaktivitet i fødevarer og foder som følge af nukleare ulykker eller andre tilfælde af strålingsfare (omarbejdning)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om Den Europæiske Unions funktionsmåde , særlig artikel 168, stk. 4, litra b) ,

[Ændring 32]

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg (1),

under henvisning til udtalelse fra Regionsudvalget (2),

efter den almindelige lovgivningsprocedure (3), og

ud fra følgende betragtninger:

(1) Rådets forordning (Euratom) nr. 3954/87 af 22. december 1987 om fastsættelse af de maksimalt tilladte niveauer for radioaktivitet i levnedsmidler og foder som følge af nukleare ulykker eller andre tilfælde af strålingsfare (4) er blevet ændret væsentligt (5). Eftersom der vil ske yderligere ændringer bær forordningen af klarhedshensyn omarbejdes sammen med Kommissionens forordning (Euratom) nr. 944/89 af 12. april 1989 om fastsættelse af de maksimalt tilladte niveauer for radioaktivitet i mindre vigtige levnedsmidler som følge af nukleare ulykker eller andre tilfælde af strålingsfare (6) og Kommissionens forordning (Euratom) nr. 770/90 af 29. marts 1990 om fastsættelse af de maksimalt tilladte niveauer for radioaktivitet i foder som følge af nukleare ulykker eller andre tilfælde af strålingsfare (7). ▐ [Ændring 2]

(2) I overensstemmelse med artikel 168 i traktaten om Den Europæiske Unions funktionsmåde (TEUF) bør der sikres et højt sundhedsbeskyttelsesniveau ved fastsættelsen og gennemførelsen af alle Unionens politikker og aktiviteter. [Ændring 3]

(3) Den 2. februar 1959 udstedte Rådet direktiver (8) om fastsættelse af grundlæggende sikkerhedsnormer, som blev afløst af Rådets direktiv 96/29/Euratom af 13. maj 1996 om fastsættelse af grundlæggende sikkerhedsnormer til beskyttelse af befolkningens og arbejdstagernes sundhed mod de farer, som er forbundet med ioniserende stråling (9). I henhold til artikel 50, stk. 2, i nævnte direktiv skal medlemsstaterne med henblik på eventuelle uheld træffe afgørelse om interventionstærskler.

(4) Efter ulykken på kernekraftværket i Tjernobyl den 26. april 1986 strømmede store mængder radioaktive stoffer ud i atmosfæren og kontaminerede fødevarer og foder i betydelig grad ud fra et sundhedsperspektiv i flere europæiske lande. Jorden blev også kontamineret af radioaktivt nedfald, hvilket øgede mængden af radioaktivitet i afgrøder fra skovene og landbruget, der stammede fra de berørte områder. [Ændring 4]

(5) Foranstaltninger blev vedtaget (10) med henblik på at sikre, at visse landbrugsprodukter kun indførtes på Unionens område i henhold til fælles ordninger, som sikrer befolkningens sundhed, og samtidig opretholder markedets enhed og forebygger fordrejning af samhandelen.

(6) Et højt sundhedsbeskyttelsesniveau er et af de mål, som Unionen skal nå, når den fastlægger og gennemfører sine politikker. Artikel 168, stk.4, litra b), i TEUF gør det muligt at vedtage fælles foranstaltninger på veterinærområdet, der som direkte mål har at beskytte folkesundheden. Medlemsstaterne er ansvarlige for at overvåge overholdelsen af de i denne forordning fastsatte maksimalt tilladte niveauer for radioaktivitet, dvs. gennem overvågning af sikkerhedsstandarderne for fødevarer og foder. [Ændring 5]

(7) Det er nødvendigt at indføre en ordning, hvorved Unionen får mulighed for i tilfælde af nukleare ulykker eller andre tilfælde af strålingsfare, som kan antages at ville medføre, eller som har medført væsentlig radioaktiv kontaminering af fødevarer og foder, at fastsætte maksimalt tilladte niveauer for radioaktiv kontaminering med henblik på at sikre et højt folkesundhedsbeskyttelsesniveau . [Ændring 6]

(8) Kommissionen skal underrettes om en nuklear ulykke eller usædvanlige radioaktivitetsniveauer i henhold til Rådets beslutning 87/600/Euratom af 14. december 1987 om en fællesskabsordning for hurtig udveksling af information i tilfælde af strålingsfare (11) eller i henhold til IAEA-konventionen af 26. september 1986 om hurtig anmeldelse af et kernekraftuheld.

(9) Kommissionen bør ▐ straks anvende de forud fastsatte maksimalt tilladte niveauer for radioaktiv kontaminering i en situation som følge af en nuklear ulykke eller i andre tilfælde af strålingsfare . [Ændring 7]

(10) Kommissionen bør i overensstemmelse med artikel 290 i TEUF tillægges beføjelser til at vedtage delegerede retsakter for så vidt angår tilpasningen af de maksimalt tilladte niveauer for radioaktivitet i fødevarer og foder (bilag I og III) og oversigten over mindre vigtige fødevarer (bilag II) til den tekniske udvikling. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau. [Ændring 8] ▐ [Ændring 9]

(11) De maksimalt tilladte niveauer for radioaktivitet bør regelmæssigt revideres for at tage behørigt hensyn til de seneste videnskabelige fremskridt og anbefalinger, der på nuværende tidspunkt er til rådighed på internationalt plan, ▐ for at afspejle behovet for at berolige befolkningen og for at give denne et højt beskyttelsesniveau samt undgå uoverensstemmelser mellem regler på internationalt plan. [Ændring 10]

(12) Niveauerne for radioaktivitet efter en nuklear ulykke eller andre tilfælde af strålingsfare bør sammenholdes med de allerede forekommende naturlige radioaktivitetsniveauer, der i sig selv kan være højere end de fastsatte sikkerhedsgrænseværdier. [Ændring 11]

(13) Bilag I, II og III bør tage hensyn til virkningen af en delvis nedbrydning af radioaktive isotoper i løbet af holdbarhedstiden for opbevarede fødevarer. Afhængig af typen af kontaminering, f.eks. isotoper af jod, bør radioaktiviteten af disse produkter konstant overvåges. [Ændring 12] ▐ [Ændring 13, 14, 15]

(14) De fødevarer, der skal anses som mindre vigtige fødevarer, er de, som er af mindre betydning i den daglige kostplan, og som kun udgør et marginalt bidrag til befolkningens fødevareforbrug. ▐ [Ændring 16]

(15) De generelle principper for fødevarelovgivning som fastlagt i artikel 5-21 i Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (12) finder anvendelse. Overholdelsen af de maksimalt tilladte niveauer for radioaktivitet bør sikres ved passende kontrolforanstaltninger og officielle kontrolbesøg af medlemsstaterne, som fastsat i artikel 17 i nævnte forordning. [Ændring 17]

VEDTAGET DENNE FORORDNING:

Artikel 1

1. Ved denne forordning fastlægges proceduren for fastsættelse af de maksimalt tilladte niveauer for radioaktiv kontamination af fødevarer og foder, der markedsføres efter en nuklear ulykke eller andre tilfælde af strålingsfare, som kan medføre eller har medført væsentlig radioaktiv kontamination af fødevarer og foder.

2. I denne forordning forstås ved:

a) »fødevarer«: produkter, som i uforarbejdet eller forarbejdet stand er bestemt til føde for mennesker

b) »foder«: produkter, som kun er bestemt til føde for dyr.

Artikel 2

1. Modtager Kommissionen - navnlig i overensstemmelse med enten ordningen i Det Europæiske Atomenergifællesskab for hurtig udveksling af information i tilfælde af strålingsfare eller i henhold til IAEA-konventionen af 26. september 1986 om hurtig anmeldelse af et kernekraftuheld - officielle oplysninger om en nuklear ulykke eller om andre tilfælde af strålingsfare, der godtgør, at det maksimalt tilladte niveau for radioaktivitet i fødevarer, der er fastlagt i bilag I, eller sådanne maksimalt tilladte niveau for foder, der er fastlagt i bilag III, må antages at blive nået eller er nået, vedtager den øjeblikkelig ▐ en afgørelse , ved hvilken den erklærer, at der er tale om en nuklear ulykke eller en anden form for strålingsfare, og som bringer disse maksimalt tilladte niveauer i anvendelse.

[Ændring 18]

2. Gyldighedsperioden for ▐ den i stk. 1 omhandlede afgørelse må ikke overstige tre måneder ▐.

[Ændring 19]

3. Med henblik på denne forordning bistås Kommissionen af et udvalg af uafhængige videnskabelige eksperter i folkesundhed og fødevaresikkerhed. Medlemmerne af udvalget skal vælges på grundlag af videnskabelige kriterier. Kommissionen offentliggør udvalgets sammensætning og medlemmernes interesseerklæringer.

[Ændring 20]

▐

[Ændring 21 og 22]

Artikel 3

For at sikre, at der tages hensyn til nye videnskabelige data, som bliver tilgængelige, eller, om nødvendigt, efter en nuklear ulykke eller andre tilfælde af strålingsfare , tilpasser Kommissionen bilag I, II og III ved hjælp af delegerede retsakter i overensstemmelse med artikel 4 og med forbehold af betingelserne i artikel 5 og 6 .

▐

[Ændring 23]

Artikel 4

Udøvelse af delegationen

1. Kommissionen tillægges beføjelser til at vedtage de delegerede retsakter, der er omhandlet i artikel 3, i en periode på fem år fra den … (13) *. Kommissionen aflægger rapport vedrørende de delegerede beføjelser senest seks måneder inden udløbet af femårsperioden. Delegationen af beføjelser forlænges automatisk for perioder af samme varighed, medmindre Europa-Parlamentet eller Rådet tilbagekalder delegationen i henhold til artikel 5.

2. Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom.

3. Beføjelserne til at vedtage delegerede retsakter tillægges Kommissionen på de i artikel 5 og 6 anførte betingelser.

[Ændring 24]

Artikel 5

Tilbagekaldelse af delegationen

1. Den i artikel 3 omhandlede delegation af beføjelser kan til enhver tid tilbagekaldes af Europa-Parlamentet eller Rådet.

2. Den institution, der har indledt en intern procedure med henblik på at afgøre, om delegationen af beføjelser skal tilbagekaldes, bestræber sig på at give den anden institution og Kommissionen meddelelse herom i rimelig tid, inden den endelige afgørelse træffes, med angivelse af, hvilke delegerede beføjelser der kunne være genstand for tilbagekaldelse, samt den mulige begrundelse herfor.

3. Afgørelsen om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning øjeblikkeligt eller på et senere tidspunkt, der angives i afgørelsen. Den berører ikke gyldigheden af de delegerede retsakter, der allerede er i kraft. Den offentliggøres i Den Europæiske Unions Tidende.

[Ændring 25]

Artikel 6

Indsigelser mod delegerede retsakter

1. Europa-Parlamentet eller Rådet kan gøre indsigelse mod en delegeret retsakt inden for en frist på to måneder fra datoen for meddelelsen.

Fristen forlænges med to måneder på initiativ af Europa-Parlamentet eller Rådet.

2. Har hverken Europa-Parlamentet eller Rådet ved udløbet af den frist, der er omhandlet i stk. 1, gjort indsigelse mod den delegerede retsakt, offentliggøres den i Den Europæiske Unions Tidende og træder i kraft på den dato, der er fastsat heri.

Den delegerede retsakt kan offentliggøres i Den Europæiske Unions Tidende og træde i kraft inden fristens udløb, hvis både Europa-Parlamentet og Rådet har meddelt Kommissionen, at de ikke agter at gøre indsigelse.

3. Gør Europa-Parlamentet eller Rådet indsigelse mod en delegeret retsakt inden udløbet af den frist, der er omhandlet i stk. 1, træder den ikke i kraft. Den institution, der gør indsigelse mod den delegerede retsakt, anfører begrundelsen herfor.

[Ændring 26]

Artikel 7

1. Fødevarer eller foder, som ikke opfylder de maksimalt tilladte niveauer for radioaktivitet, der er fastsat i bilag I og III, må ikke markedsføres,

Denne forordning finder ligeledes anvendelse på fødevarer og foder, som indføres fra tredjelande, ▐ som befinder sig i toldtransit eller som er beregnet til eksport .

[Ændring 27]

2. Hver medlemsstat giver Kommissionen alle oplysninger vedrørende gennemførelsen af denne forordning, især om tilfælde, hvor de maksimalt tilladte niveauer for radioaktivitet ikke er blevet overholdt. Kommissionen videregiver disse oplysninger til de øvrige medlemsstater.

3. Medlemsstaterne overvåger overholdelsen af de maksimalt tilladte niveauer for radioaktivitet på deres område. Medlemsstaterne opretholder til dette formål en ordning med officiel kontrol af fødevarer og foder, og træffer andre til omstændighederne passende foranstaltninger, herunder udsendelse af officielle meddelelser om fødevare- og fodersikkerhed samt risici i overensstemmelse med artikel 17 i forordning (EF) nr. 178/2002.

[Ændring 28]

4. Kommissionen forelægger senest i marts 2012 Europa-Parlamentet og Rådet en rapport om, hvorvidt det er passende at oprette en mekanisme, som skal yde kompensation til landbrugere, hvis fødevarer er blevet kontamineret i en grad, der overskrider de maksimalt tilladte niveauer for radioaktivitet, og derfor ikke kan markedsføres. En sådan mekanisme bør basers på princippet om, at forureneren betaler. Rapporten ledsages i givet fald af et lovgivningsmæssigt forslag om oprettelse af en sådan mekanisme.

[Ændring 33]

Artikel 8

En fortegnelse over mindre vigtige fødevarer står anført i bilag II.

▐

[Ændring 29]

Artikel 9

1. Kommissionen forelægger senest i marts 2012 Europa-Parlamentet og Rådet en rapport om hensigtsmæssigheden af de i bilag I og III fastsatte maksimalt tilladte niveauer for radioaktivitet og om hensigtsmæssigheden i at opretholde en fortegnelse over mindre vigtige fødevarer som fastsat i bilag II.

2. Denne rapport skal navnlig undersøge, hvorvidt de maksimalt tilladte niveauer for radioaktivitet overholder den effektive strålingsdosis på 1 mSv/y for offentligheden på de betingelser, der er fastsat i direktiv 96/29/Euratom, og overveje eventuelt at optage yderligere relevante radionukleider i bilag I og III. Rapporten skal i forbindelse med vurderingen af disse maksimalt tilladte niveauer fokusere på beskyttelsen af de mest sårbare befolkningsgrupper, navnlig børn, og undersøge, om det på dette grundlag vil være hensigtsmæssigt at fastsætte maksimalt tilladte niveauer for alle befolkningsgrupper.

[Ændring 30]

Artikel 10

Rådets forordning (Euratom) nr. 3954/87 samt Kommissionens forordning (Euratom) nr. 944/89 og nr. 770/90 ophæves.

Henvisninger til de ophævede forordninger gælder som henvisninger til nærværende forordning og læses efter sammenligningstabellen i bilag V.

Artikel 11

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i På Europa-Parlamentets vegne Formand På Rådets vegne Formand

(1) EUT C 48 af 15.2.2011, s. 160.

(2) EUT C …

(3) Europa-Parlamentets holdning af 15.2.2011.

(4) EFT L 371 af 30.12.1987, s. 11.

(5) Se bilag IV.

(6) EFT L 101 af 13.4.1989, s. 17.

(7) EFT L 83 af 30.3.1990, s. 78.

(8) EFT 11 af 20.2.1959, s. 221/59.

(9) EFT L 159 af 29.6.1996, s. 1.

(10) Rådets forordning (EØF) nr. 1707/86 (EFT L 146 af 31.5.1986, s. 88), (EØF) nr. 3020/86 (EFT L 280 af 1.10.1986, s. 79), (EØF) nr. 624/87 (EFT L 58 af 28.2.1987, s. 101) og (EØF) nr. 3955/87 (EFT L 371 af 30.12.1987, s. 14).

(11) EFT L 371 af 30.12.1987, s. 76.

(12) EFT L 31 af 1.2.2002, s. 1.

(13) EUT: Indsæt venligst datoen for denne forordnings ikrafttræden.